open-index/open-wikipedia-markdown huggingface dataset:
Διοργανώσεις Ε.Π.Σ. Ηπείρου 1954–55

Την περίοδο 1954-55 η ΕΠΣ Ηπείρου διοργάνωσε πρωτάθλημα Ηπείρου. Το πρωτάθλημα είχε διάρκεια 7 μηνών και τελείωσε τον Μάιο του 1955. Οι ομάδες χωρίστηκαν σε δυο ομίλους, βορρά και νότου. Οι νικητές των ομίλων έπαιξαν σε διπλούς αγώνες, όπου αναδείχθηκε ο πρωταθλητής Ηπείρου.

## Α Κατηγορία

### Όμιλοι
Στον όμιλο του Βορρά συμμετείχαν ομάδες από τα Ιωάννινα και από την Άρτα. Οι ομάδες είναι οι παρακάτω (6 ομάδες):

* Ατρόμητος Ιωαννίνων
* Αβέρωφ Ιωαννίνων
* Ολυμπιακός Ιωαννίνων
* Παναμβρακικός Άρτας
* Αετός Άρτας
* Ολυμπιακός Άρτας

Πρώτος και αήττητος τερμάτισε ο Ατρόμητος, έχοντας μόνο μια ισοπαλία.

Στον όμιλο του Νότου συμμετείχαν ομάδες από την Πρέβεζα και από τη Λευκάδα. Οι ομάδες είναι οι παρακάτω (4)

* Τηλυκράτης Λευκάδας
* Λευκάτας Λευκάδας
* ΑΕ Πρέβεζας
* Νικόπολη Πρέβεζας

Πρώτος στον όμιλο τερμάτισε ο Τηλυκράτης Λευκάδας.

### Τελικοί
Ο πρωταθλητής αναδείχθηκε σε διπλούς αγώνες ανάμεσα στους πρώτους των δυο ομίλων.

Τηλυκράτης Λευκάδας-Ατρόμητος Ιωαννίνων 2-2

Ατρόμητος Ιωαννίνων-Τηλυκράτης Λευκάδας 3-1

Πρωταθλητής αναδείχθηκε ο Ατρόμητος Ιωαννίνων.

## Πηγές
*Ηπειρωτικός αγώνας

Κατηγορία:Διοργανώσεις Ένωσης Ποδοσφαιρικών Σωματείων Ηπείρου
Κατηγορία:Εγχώρια ποδοσφαιρικά πρωταθλήματα 1954-1955
Bangladesh Pratidin

Η*** Bangladesh Pratidin*** είναι η καθημερινή Βεγγαλόγλωσση "ανεξάρτητη" εφημερίδα στο Μπαγκλαντές. Ιδρύθηκε το 2010. Η Bangladesh Pratidin είναι στην κορυφή της λίστας των υψηλότερων σε κυκλοφορία καθημερινών εφημερίδων ανάμεσα σε 345 εφημερίδες που εκδίδονται από Ντάκα και αλλού, με βάση τα δεδομένα που είπε ο υπουργός πληροφοριών στο κοινοβούλιο στις 10 Μαρτίου 2014. Ο συντάκτης είναι ο Ναέμ Νιζάμ. Είναι γνωστός βετεράνος δημοσιογράφος στο Μπαγκλαντές. Η Bangladesh Pratidin είναι θυγατρική της East-West Media Group, η οποία ανήκει στον όμιλο Μπασουντάρα. Εξ ονόματος της East-West Media Group ο εκδότης της Εφημερίδας είναι ο Μοϋνάλ Χοσσάιν Τσοουντχουρί.

## Διαφορές
Τον Φεβρουάριο του 2017 ο ανταποκριτής της εφημερίδας στο Σαβάρ συνελήφθη από την Αστυνομία του Μπανγκλαντές για την δημιουργία εργατικής αναταραχής, την επίθεση σε εργοστάσια και το κλέψιμο ενδυμάτων. Ο δικηγόρος του κατηγόρησε την αστυνομία ότι τον βασάνιζε στη κράτηση. Η οικογένειά του και ο δικηγόρος του ισχυρίστηκαν ότι είχε συλληφθεί για τις αναφορές του σχετικά με τον εκβιασμό των ιδιοκτητών εργοστασίων ενδυμάτων από την αστυνομία.

## Δείτε επίσης
* *The Daily Ittefaq*
* Κατάλογος εφημερίδων στο Μπαγκλαντές
* Prothom Alo

## Παραπομπές


## Εξωτερικοί σύνδεσμοι

* Επίσημη Ιστοσελίδα

Κατηγορία:Εφημερίδες με τόπο έκδοσης το Μπανγκλαντές
Amader Shomoy

Η*** Amader Shomoy*** (βεγγαλικά: আমাদের সময়) είναι μια Βεγγαλόγλωσση καθημερινή εφημερίδα από το Μπαγκλαντές. Η *Amader Shomoy* άρχισε να δημοσιεύεται το 2003 από τον Ναγιμούλ Χαν.

## Συμπληρώματα
* **ইসলামি চিন্তা**, *Islami Chinta* ("Διαφορετικό φως"): Συμπλήρωμα της Παρασκευής
* **আইটি সময়,** *IT Somoy* ("IT SHOMOY"): Καθημερινή γωνία ειδήσεων για την τεχνολογία της πληροφορικής

## Κατάλογος συντακτών

* Ναγιμούλ Ισλάμ Χαν: 2003 - 2011
* Αμπού Χασάν Σαχριάρ 2011-2014

## Εξωτερικοί σύνδεσμοι

* Επίσημη ιστοσελίδα της Amader Shomoy

Κατηγορία:Εφημερίδες με τόπο έκδοσης το Μπανγκλαντές
Νέος Ζυγός Καβάλας

Ο **Νέος Ζυγός**, παλαιότερα γνωστός ως **"Πρόσφυγες"** ή **Οικισμός Παλιννοστούντων Ομογενών Ελλήνων**, είναι οικισμός που βρίσκεται 12 χλμ. βορειοδυτικά της Καβάλας σε υψόμετρο 99 μέτρα από την επιφάνεια της θαλάσσης. Είναι κτισμένος κοντά και δυτικά της ΕΟ Καβάλας - Δράμας, ανάμεσα στα χωριά Ζυγός (Ν.), Παλαιά Καβάλα (ΝΔ.), Αμυγδαλεώνα (Β.) και Πολύστυλο (Α.). Ο οικισμός δημιουργήθηκε με κρατική επιχορηγία για τη στέγαση των Ομογενών Παλιννοστούντων Ελλήνων Ποντίων από την Σοβιετική Ένωση.  Από το 1990 έως το 1993 εγκαταστάθηκαν 110 οικογένειες. Αναφέρεται το 1991 να προσαρτάται στην κοινότητα Ζυγού. Σύμφωνα με το πρόγραμμα Καλλικράτης, μαζί με τον Ζυγό αποτελούν τη δημοτική κοινότητα Ζυγού που ανήκει στη δημοτική ενότητα Φιλίππων του δήμου Καβάλας και σύμφωνα με την απογραφή 2011 έχει πληθυσμό 572 κατοίκους. Κατά τη διοικητική διαίρεση της Ελλάδας με το σχέδιο “Καποδίστριας”, μέχρι το 2010, ανήκε στον πρώην Δήμο Φιλίππων. Το χωριό  απέκτησε την αυθεντική ονομασία του το 2022 τον Ιανουάριο και εντάχθηκε στον Δήμο Καβάλας μετά από 30 χρόνια.
## Εξωτερικοί σύνδεσμοι
* "Οι συνθήκες εγκατάστασης και απασχόλησης των Παλιννοστούντων ομογενών Ποντίων στην Ελλάδα", Χατζηαναστασίου Μαρία, ΤΕΙ Καβάλας
* Νέος Ζυγός νομού Καβάλας: οικισμός υποδοχής ομογενών Ελλήνων από την πρώην Σοβιετική Ενωση στο Ιδρυματικό Καταθετήριο Επιστημονικών Εργασιών του ΑΠΘ

## Παραπομπές


Κατηγορία:Χωριά της περιφερειακής ενότητας Καβάλας
Κατηγορία:Δήμος Καβάλας
Μαρκ Σούρερ

Ο **Μαρκ Σούρερ**(γεν. στο Άρισντορφ της Ελβετίας στις 18 Σεπτεμβρίου του 1951) είναι Ελβετός παλαίμαχος οδηγός αγώνων. Κατά την περίοδο 1979 μέχρι και 1986 αγωνίστηκε στη Φόρμουλα 1. Κατά την καριέρα του αυτή έλαβε μέρος σε 88 Γκραν Πρι απ' τα οποία εκκίνησε στα 82. Τα μόνα άξια λόγου αποτελέσματα τα οποία σημείωσε ήταν πως σκόραρε συνολικά 17 βαθμούς και σημείωσε 1 και μοναδικό ταχύτερο γύρο. Τον 1ο χρόνο της καριέρας του δεν έλαβε μέρος σε όλο το πρωτάθλημα αλλά απ' το Ιταλικό Γκραν Πρι κι ύστερα. Επίσης το ίδιο συνέβη και τον τελευταίο δηλαδή το 1986. Το Βελγικό Γκραν Πρι εκείνου του Πρωταθλήματος ήταν και το τελευταίο Γκραν Πρι στο οποίο έλαβε μέρος ο Σούρερ. Τέλος λέω πως πέραν των 2 αποτελεσμάτων τα οποία ανέφερα δε σημείωσε απολύτως κανένα άλλο. Δεν κατέκτησε κανένα απολύτως Παγκόσμιο Πρωτάθλημα Οδηγών, δεν ανέβηκε ούτε μια φορά στο Βάθρο των Νικητών και δεν πέτυχε απολύτως καμία νίκη.

## Παραπομπές


## Εξωτερικοί σύνδεσμοι
* 

Κατηγορία:Ελβετοί οδηγοί Φόρμουλα 1
Καταρίνα Πέιτερς

Η **Καταρίνα Πέιτερς** (φλαμανδικά: Catharina Peeters, Αμβέρσα, 16 Αυγούστου 1615 - Αμβέρσα, 1676) ήταν Φλαμανδή ζωγράφος, αδελφή των επίσης ζωγράφων Μποναβεντούρα Πέιτερς Ι, Γιαν Πέιτερς του πρεβύτερου και Χίλλις Πέιτερς του πρεβύτερου.

Ελάχιστες λεπτομέρειες είναι γνωστές για τη ζωή της. Όπως αναφέρει το Ολλανδικό Ίδρυμα Ιστορίας της Τέχνης, Δάσκαλοί της στη ζωγραφική ήταν οι αδελφοί της. Αναφέρεται από τον Κορνέλις ντε Μπι στο βιβλίο του για ζωγράφους *[[Het Gulden Cabinet]]* ως μια από τις αξιοσημείωτες γυναίκες ζωγράφους. Ο Φαν ντερ Άα την αναφέρει ως ζωγράφο καρπών, πιθανότατα το ίδιο πρόσωπο με την Κλάρα Πέιτερς, αλλά δεν είναι γνωστό αν οι δύο γυναίκες είχαν κάποια σχέση μεταξύ τους ή επρόκειτο για απλή συνεπωνυμία.

## Δείτε επίσης
* Κατάλογος Φλαμανδών ζωγράφων
* Φλαμανδική ζωγραφική μπαρόκ

## Παραπομπές


## Εξωτερικοί σύνδεσμοι

Κατηγορία:Φλαμανδοί ζωγράφοι
Κατηγορία:Φλαμανδές ζωγράφοι
The Daily Sangram

Η*** Daily Sangram***, επίσης γνωστή ως ***Dainik Sangram*** (βεγγαλικά:দৈনিক সংগ্রাম, *Doinik Shônggram*, μετάφραση: "Καθημερινή Πάλη") είναι Βεγγαλική ημερήσια εφημερίδα που εκδίδεται από τη Ντάκα του Μπαγκλαντές. Ο εκδότης είναι ο Αμπούλ Ασάντ, ο οποίος είναι επίσης συγγραφέας της δημοφιλής σειράς φαντασίας, της Σειράς Σαϊμούμ. Η εφημερίδα δημοσιεύει εγχώριες και διεθνείς ειδήσεις, καθώς και τις τοπικές και περιφερειακές προοπτικές. Παρέχει επίσης ειδήσεις για τη ψυχαγωγία, τις επιχειρήσεις, την επιστήμη, την τεχνολογία, τα αθλητικά, ταινίες, τα ταξίδια, την εργασία, την εκπαίδευση, την υγεία, το περιβάλλον, τα ανθρώπινα δικαιώματα και πολλά άλλα.

## Δείτε επίσης

* Κατάλογος εφημερίδων στο Μπαγκλαντές

## Παραπομπές


## Εξωτερικοί σύνδεσμοι

* Επίσημη ιστοσελίδα 

Κατηγορία:Εφημερίδες με τόπο έκδοσης το Μπανγκλαντές
Μάχη του Μεχμέταγα

Η **μάχη του Μεχμέταγα** ή **Μεϊμέταγα** ήταν πολεμική σύγκρουση κατά τη διάρκεια της Ελληνικής Επανάστασης. Διεξήχθη στο β΄ μισό του Ιουλίου του 1826, στα όρια του σημερινού χωριού Γαρέα Αρκαδίας με νικηφόρα έκβαση για τους Έλληνες.

## Πρελούδιο
Μετά την αποτυχημένη εκστρατεία των Αιγυπτίων στη Μάνη κατά τα τέλη Ιουνίου του 1826, ο Ιμπραήμ επέστρεψε στην Τριπολιτσά προκειμένου να ανασυγκροτήσει τα στρατεύματά του. Παράλληλα, έχοντας την πρωτεύουσα της Πελοποννήσου υπό τον έλεγχό του, διεξήγαγε επιδρομές σε χωριά της ευρύτερης περιοχής, με τους άνδρες του να προβαίνουν σε λεηλασίες, αλλά και να συγκρούονται με τις παρακείμενες επαναστατικές δυνάμεις.

## Αντιμαχόμενες δυνάμεις
Σε μια από αυτές τις επιδρομές, μεταξύ της 18ης και 20ής Ιουλίου του 1826, ισχυρή δύναμη Αιγυπτίων κινήθηκε προς το χωριό Μεχμέταγα (σημ. Γαρέα). Οι πηγές της εποχής δεν συμφωνούν ως προς το μέγεθος και τη σύσταση τους, ενώ μεταγενέστερο έργο δέχεται τον αριθμό των 400 ιππέων.

Στην ίδια περιοχή βρίσκονταν και πολυάριθμοι επαναστάτες, οι οποίοι τηρώντας τις εντολές του Θεόδωρου Κολοκοτρώνη είχαν καταλάβει θέσεις τόσο στο Μεχμέταγα, όσο και στις γειτονικές Ρίζες. Στο Μεχμέταγα ενέδρευε, μεταξύ άλλων, το τακτικό ιππικό του Αντόνιο Αλμέιδα, ενώ στις Ρίζες βρίσκονταν ο Νικηταράς και ο Παναγιώτης Γιατράκος με τα τμήματά τους, άτακτο ιππικό υπό τον Χατζημιχάλη Νταλιάνη, ένοπλοι της Ιωνίου Φάλαγγας, βετεράνοι της φρουράς του Μεσολογγίου κ.ά. Κατά τον Κολοκοτρώνη, ο αριθμός όλων αυτών ανερχόταν στους 2000 ενόπλους.

## Η μάχη
Η μάχη ξέσπασε όταν οι αιγυπτιακές δυνάμεις έπεσαν σε ενέδρα των επαναστατών στη δασώδη θέση Μελίσσια ή Αράπικα, ΝΑ του Μεχμέταγα, μεταξύ του χωριού και του Γαρεάτη ποταμού. Γρήγορα η σύγκρουση γενικεύτηκε, ενώ με την έλευση των υπόλοιπων Ελλήνων από τις Ρίζες οι επιδρομείς βρέθηκαν ανάμεσα σε δύο πυρά. Μπροστά στον κίνδυνο που αντιμετώπιζαν οι Αιγύπτιοι, ξεκίνησαν ισχυρές τουρκοαιγυπτιακές δυνάμεις από την Τριπολιτσά με κατεύθυνση το πεδίο της μάχης, εξέλιξη που οδήγησε τον Κολοκοτρώνη να διατάξει την αποχώρηση των επαναστατών προς τα υψώματα των Βερβένων.

Η οπισθοχώρηση των ελληνικών δυνάμεων υπήρξε επιτυχημένη, καθώς οι τουρκοαιγυπτιακές ενισχύσεις ήρθαν σε ένοπλη επαφή μόνο με το τμήμα του Νικηταρά ή με δυνάμεις του ιππικού, χωρίς όμως να τους προξενήσουν φθορά.

## Απώλειες αντιμαχόμενων
Σύμφωνα με τις ελληνικές πηγές, οι Αιγύπτιοι υπέστησαν βαρύτατες απώλειες, με τις μετριοπαθέστερες εκτιμήσεις να κυμαίνονται στους 200 νεκρούς. Όσον αφορά τις απώλειες των Ελλήνων επαναστατών, με βάση τις ίδιες πηγές, αυτές κυμαίνονταν μεταξύ 4 και 15 νεκρών.

## Παραπομπές

## Πηγές
* 

 

Μάχες της Ελληνικής Επανάστασης του 1821
Κατηγορία:Ιστορία της Αρκαδίας
Γενικές εκλογές Μπαρμπάντος 2018

**Γενικές εκλογές** διεξήχθησαν στα **[[Μπαρμπάντος]]** στις 24 Μαΐου 2018. Το αποτέλεσμα ήταν μια συντριπτική νίκη για το αντιπολιτευόμενο Εργατικό Κόμμα (ΕΚ), το οποίο κέρδισε και τις 30 έδρες στη Βουλή της Συνέλευσης, με αποτέλεσμα η αρχηγός του, Μία Μότλεϊ να γίνει η πρώτη γυναίκα Πρωθυπουργός της χώρας. Η νίκη του ΕΚ ήταν η πρώτη φορά που ένα κόμμα κέρδισε κάθε έδρα στη Βουλή. Προηγουμένως, το πιο μονόπλευρο αποτέλεσμα για εκλογές στις Μπαρμπάντος ήταν το 1999, όταν το ΕΚ κέρδισε 26 από τις 28 έδρες. Το μερίδιο ψήφων 73,5% του ΕΚ ήταν επίσης το υψηλότερο που έχει καταγραφεί.

Το κυβερνών Δημοκρατικό Εργατικό Κόμμα υπό την ηγεσία του Φρέντελ Στούαρτ έχασε και τις 16 έδρες, τη χειρότερη ήττα μιας εν ενεργεία κυβέρνησης στην ιστορία των Μπαρμπάντος. Το ΕΚ είδε το μερίδιο της ψήφου του πάνω από το μισό σε σύγκριση με τις προηγούμενες εκλογές του 2013, με μόνο έναν από τους υποψηφίους του να λαμβάνει περισσότερο από το 40 τοις εκατό των ψήφων. Ο Στιούαρτ ηττήθηκε στη δική του εκλογική περιφέρεια, λαμβάνοντας μόνο το 26,7 τοις εκατό των ψήφων, τη δεύτερη φορά που ένας εν ενεργεία πρωθυπουργός έχασε τη δική του έδρα.

Οι εκλογές διεξήχθησαν κυρίως για τη διαχείριση της οικονομίας από το ΔΕΚ κατά τη διάρκεια της δεκαετίας στην εξουσία. Η κυβέρνηση χρειάστηκε να αντιμετωπίσει πολλές υποβαθμίσεις της πιστοληπτικής της ικανότητας λόγω των επιπτώσεων από την παγκόσμια χρηματοπιστωτική κρίση. Το ΕΚ επέκρινε το ΔΕΚ για τους αυξανόμενους φόρους και το μειωμένο βιοτικό επίπεδο και υποσχέθηκε πολλές αναβαθμίσεις υποδομής εάν εκλεγεί.

## Εκλογικό σύστημα
Τα 30 μέλη της Εθνοσυνέλευσης (House of Assembly) εκλέγονται με το πλειοψηφικό σύστημα σε μονοεδρικές εκλογικές περιφέρειες.

## Υποψήφιοι
Στις εκλογές συμμετείχαν 134 υποψήφιοι από εννέα πολιτικά κόμματα. Τέσσερα από τα μικρότερα κόμματα επέλεξαν να συνασπιστούν μαζί κάτω από το πανό «Συνασπισμός Ενωμένων Κομμάτων».

## Αποτελέσματα

## Επακόλουθα
Μια εβδομάδα μετά τις εκλογές, ο Τζόζεφ Άθερλι, βουλευτής των Δυτικών Αγίου Μιχαήλ, έφυγε από το κόμμα για να γίνει το μοναδικό μέλος της αντιπολίτευσης της Βουλής της Συνέλευσης, επικαλούμενος ανησυχίες για τη δημοκρατία. Στη συνέχεια διορίστηκε Αρχηγός της Αντιπολίτευσης. Αρχικά καθόταν ως ανεξάρτητος, αργότερα ίδρυσε το δικό του κόμμα, το Λαϊκό Κόμμα για τη Δημοκρατία και την Ανάπτυξη.

## Παραπομπές


2018
Μπαρμπαντος
ΝΙΚ. ΚΙΟΛΕΪΔΗΣ Α.Ε.Β.Ε.

Η εταιρία "**Κιολεΐδης"** είναι εταιρεία κατασκευής αμαξωμάτων στην Ελλάδα. Η εταιρεία ιδρύθηκε το 1973 έχει ως έδρα την Κηφισιά.

## Ιστορία
Η εταιρεία "**Κιολεΐδης"** είναι μία από τις κύριες ελληνικές εταιρείες κατασκευής αμαξωμάτων, σιδηροδρομικών βαγονιών και Μεταφορικών Μέσων με εξειδίκευση στα ρυμουλκούμενα οχήματα βαρέως τύπου, αρματοφορείς κλπ., επί πλέον είναι και η πρώτη στην Ελλάδα μαζί με τα Ελληνικά Ναυπηγεία Σκαραμαγκά που κατασκεύασε Τροχαίο Υλικό για τον ΟΣΕ/ΤΡΑΙΝΟΣΕ. Χαρακτηριστικό της εταιρείας είναι οι Επιβατάμαξες Κιολεΐδη. Στην εταιρία το 2000 περιλαμβάνεται ως μέτοχος η Τράπεζα Πειραιώς και η εταιρεία Μπήτρος Συμμετοχική που είναι εισηγμένες στο Χρηματιστήριο Αθηνών. Η εταιρεία διατηρεί 2 σύγχρονες μονάδες μiα στην Αθήνα και μiα στο Βόλο. Η παραγωγή της εταιρείας ανέρχεται στα 2.000 οχήματα το χρόνο ενώ πριν από λίγα χρόνια έγινε και ο αντιπρόσωπος κατασκευής των λεωφορείων της ΜΑΝ στην Ελλάδα. Η εταιρεία έχει γίνει γνωστή μέσα από μεγάλες εργολαβίες που παίρνει. Μια από αυτές είναι η κατασκευή διαφόρων οχημάτων του Ελληνικού Στρατού όπως επίσης και κατασκευή των γραμμών  του ΟΣΕ. Επιπλέον η εταιρεία έχει αναλάβει την κατασκευή των οχημάτων των εταιρειών ΦΑΓΕ Α.Ε. και Άκτωρ Α.Τ.Ε., τους κάδους της εταιρείας Κωστούλας Α.Ε., τις νταλίκες των τσιμεντοβιομηχανιών ΤΙΤΑΝ Α.Ε. και Ηρακλής ΑΓΕΤ και τον εξοπλισμό των εταιρειών ΜΕΤΚΑ Α.Ε, Μοχλός και .Αθηναϊκή Χαρτοποιία. Τα τελευταία χρόνια η εταιρεία «περνά» κρίση καθιστώντας την ανίκανη να πληρώσει τις οφειλές τις στους εργαζόμενους της. Η εταιρεία αναγκάστηκε να απολύσει πάνω από 200 εργαζόμενους, ενώ γίνεται η μια απεργία μετά την άλλη στο εργοστάσιο της στον Βόλο.   

http://www.euro2day.gr/news/highlights/article-news/98197/nik-kioleidhs-nea-grafeia-kai-ekthesiakos-horos.html

https://web.archive.org/web/20180222010119/http://www.ert.gr/perifereiakoi-stathmoi/chiliades-evro-ofili-stous-ergazomenous-i-kioleidis-avee/

https://www.inewsgr.com/88/se-diathesimotita-35-ergazomenoi-stin-nik-kioleidis-aeve-sto-volokai-oi-apolyseis-synechizontai-sto-onoma-tis-krisis-me-oti-avto-synepagetai.html

http://www.capital.gr/epixeiriseis/417192/mpitros-sto-19-52-apo-22-52-i-summetoxi-sti-nik-kioleidis

Κατηγορία:Ελληνικές επιχειρήσεις
Κατηγορία:Ελληνικά εμπορικά σήματα
Κατηγορία:Ελληνικές βιομηχανίες
Μ. Ι. Μαΐλλης Α.Ε.Β.Ε.

Η **M. J. Maillis Group** είναι ελληνικός πολυεθνικός όμιλος. Ο όμιλος δραστηριοποιείται στον χώρο κατασκευής βιομηχανικού εξοπλισμού και συκευασίας. Iδρύθηκε το 1968 και εδρεύει στα Οινόφυτα Βοιωτίας.

## Ο όμιλος
Είναι μέλος του Εμπορικού και Βιομηχανικού Επιμελητηρίου Αθηνών και του Επιμελητηρίου Έβρου. Με τη βοήθεια σημαντικού ύψους κρατικών επιχορηγήσεων και δανειακών χορηγήσεων υλοποίησε μεγάλες επενδύσεις στις μονάδες της στους νομούς Βοιωτίας και Εβρου. Απέκτησε τις πρώτες θυγατρικές της στο εξωτερικό, το 1994, στη Βουλγαρία και τη Ρουμανία. Με ιδρύσεις θυγατρικών ή εξαγορές άλλων ομοειδών και παραπλήσιων εταιρειών ειδών και μηχανών συσκευασίας επεκτάθηκε βιομηχανικά και εμπορικά το 1997 στην Πολωνία και την Αλβανία, το 1998 στην Τσεχία και την Ισπανία, το 1999 στη Βρετανία και τις ΗΠΑ, το 2000 στην Αυστρία, τη Φινλανδία, την Ιταλία, τη Σουηδία, το 2002 στον Καναδά και το 2005 στη Σερβία, αξιοποιώντας και κεφάλαια που άντλησε από το Χρηματιστήριο Αθηνών. Τη δωδεκαετία 2005-2016 πραγματοποίησε συνολικές πωλήσεις 1,12 δισ. ευρώ σε εταιρική βάση και 3,52 δισ. ευρώ σε ενοποιημένη βάση. Η εταιρεία ήταν εισηγμένη στο Χρηματιστήριο Αθηνών για 22 χρόνια με την έξοδό της το 2014.

## Πηγές
http://www.kathimerini.gr/397533/article/oikonomia/epixeirhseis/pws-to-8riler-ths-maillhs-aeve-e3elix8hke-se-ena-apisteyto-loyketo

http://www.capital.gr/epixeiriseis/2186471/stous-dromous-tou-metaxiou-o-mixalis-maillis

https://m.naftemporiki.gr/story/1295289

https://m.naftemporiki.gr/story/64758

Μ
Λαίδη Γαβριέλλα Κίνγκστον

Η **Λαίδη** **Γαβριέλλα Κίνγκστον** (*πρώην Γουίνδσορ*, γέννηση: 23 Απριλίου 1981)  είναι μέλος της ευρύτερης Βρετανικής Βασιλικής Οικογένειας. Είναι η κόρη του Πρίγκιπα Μιχαήλ του Κεντ και της συζύγου του Μαρίας-Χριστίνας φον Ράημπνιτς. Το πλήρες της όνομα είναι “Γαβριέλλα Μαρίνα Αλεξάνδρα Οφηλία” και είναι γνωστή με το χαϊδευτικό “Έλλα”. Εργάζεται ως ελεύθερη συγγραφέας και ελέυθερη δημοσιογράφος.

Η Γαβριέλλα γεννήθηκε στις 23 Απριλίου 1981 στο Νοσοκομείο St Mary’s του Λονδίνου. Ένας από τους αναδόχους της στην βάπτισή της ήταν ο  Κωνσταντίνος Β' της Ελλάδας. Έχει ένα αδελφό, τον Φρειδερίκο, ο οποίος γεννήθηκε στις 6 Απριλίου 1979. Αποφοίτησε από το Σχολείο Ντάουν Χάους (ισοδύναμο λυκείου) στο Κολντ Ας του Μπέρκσαηαρ. Το Μάιο 2004, αποφοίτησε από το Πανεπιστήμιο Μπράουν στην Πρόβιτενς του Ρόουντ Άηλαντ με πτυχίο BA στη Συγκριτική Λογοτεχνία. Το 2012, της απονεμήθηκε το πτυχίο MPhil στην Κοινωνική Ανθρωπολογία από το Κολλέγιο Λίνακερ της Οξφόρδης.

Το δικαίωμα της Γαβριέλλας στο θρόνο του Ηνωμένου Βασιλείου δεν αναφέρεται στην επίσημη ιστοσελίδα της Βρεττανικής Μοναρχίας . Βρίσκεται βέβαια στην διαδοχή  καθώς η Βασίλισσα Ελισσάβετ Β' ήταν πρώτη ξαδέρφη του πατέρα της, Επίσης, συγγένεια εκ του πλαγίου είχε και με το σύζυγο της Ελισάβετ Β΄, Πρίγκιπα Φίλιππο. Η γιαγιά τής Γαβριέλλας, η Μαρίνα πριγκίπισσα της Ελλάδας, ήταν εξαδέλφη του Φίλιππου.

## Προσωπική Ζωή
Παντρεύτηκε τον οικονομολόγο  Τόμας Χένρι Ρόμπερτ Κίνγκστον στο Παρεκκλήσιο του Αγίου Γεωργίου, στο Κάστρο του Ουίνδσορ, στις 18 Μαΐου του 2019.  Την τελετή παρακολούθησαν η Βασίλισσα Ελισάβετ και ο Πρίγκιπας Φίλιππος.  

Στις 27 Φεβρουαρίου του 2024, ανακοινώθηκε ο θάνατος του Τόμας Κίνγκστον και λίγο αργότερα γνωστοποιήθηκε ότι η αιτία θανάτου του ήταν η αυτοκτονία με τραύμα από όπλο στο κεφάλι. 

## Πρόγονοι

## Πηγές
* Charles Mosley, editor, Burke's Peerage, Baronetage & Knightage, 107th edition, 3 volumes (Wilmington, Delaware, U.S.A.: Burke's Peerage (Genealogical Books) Ltd, 2003), volume 1, page cxli.
* http://www.bbcamerica.com/anglophenia/2014/06/almost-royal-10-lesser-known-members-of-the-british-royal-family

## Εξωτερικοί σύνδεσμοι
* Διάφορες φωτογραφίες



Κατηγορία:Οίκος Ουίνδσορ
Λωράν Οσάρ

Ο **Λωράν Οσάρ** (γαλλικά: *Laurent Hochart*) (γεννημένος στις 3 Δεκεμβρίου 1966 στο Μπλαντέκ) είναι Γάλλος πρώην ποδοσφαιριστής, ο οποίος αγωνίστηκε ως επιθετικός και ως επαγγελματίας από το 1983 έως το 1998.

## Καριέρα

Ο Λωράν Οσάρ γεννήθηκε στο Μπλαντέκ του Πα-ντε-Καλαί. Κατά την διάρκεια των νεανικών του χρόνων, ο Οσάρ αγωνίστηκε με τα χρώματα της Σαιντ-Ομέρ, ενώ, παράλληλα, αποτέλεσε μέλος της περιφερειακής ομάδας του Νορ στην ηλικιακή κατηγορία παίδων. Συνυπήρξε με τον Ερίκ Σικορά, με τον οποίο και απέκτησε φιλική σχέση. Στην συνέχεια, πραγματοποίησε αθλητικές σπουδές, έχοντας ως συμφοιτητές του τους Σικορά και Ζαν-Γκι Βαλέμ. Ξεκίνησε την επαγγελματική του καριέρα το 1983, αγωνιζόμενος για λογαριασμό της Ρασίνγκ Κλαμπ ντε Λανς.

Παρέμεινε στον σύλλογο έως το τέλος της σεζόν 1989, όπου και μεταγράφηκε στην Φουτμπόλ Κλαμπ ντε Λοριάν. Έπειτα από διάστημα παρουσίας διάρκειας μιας σεζόν στον σύλλογο, επέστρεψε στην ομάδα όπου εκπαιδεύτηκε ποδοσφαιρικά για διάστημα μίας σεζόν, προτού, στην συνέχεια, υπογράψει συμβόλαιο συνεργασίας με την Λουάν-Κουιζώ.

Το 1994, μεταγράφηκε στην Μπωβαί για διάστημα μίας σεζόν, ενώ, στην συνέχεια, επέστρεψε από το 1995 έως το 1998 στην Λουάν-Κουιζώ, με τα χρώματα της οποίας και ολοκλήρωσε την επαγγελματική του καριέρα.

Μετά το πέρας της αγωνιστικής καριέρας του, ο Λωράν Οσάρ ξεκίνησε να εργάζεται στην ΡΚ Λανς, αρχικά εντός του εμπορικού τμήματος του συλλόγου, ενώ, στην συνέχεια, εντός του τεχνικό επιτελείου. Ως αποτέλεσμα, διετέλεσε προπονητής της ηλικιακής κατηγορίας U11 του συλλόγου, για την σεζόν 2012-2013.

## Στατιστικά
Ο παρακάτω πίνακας συνοψίζει τα στατιστικά σε επίσημες αναμετρήσεις του Λωράν Οσάρ κατά την διάρκεια της καριέρας του ως επαγγελματίας ποδοσφαιριστής.

## Παραπομπές


## Πηγές
*  

Κατηγορία:Γάλλοι ποδοσφαιριστές
Κατηγορία:Ποδοσφαιριστές ΡΚ Λανς
Κατηγορία:Ποδοσφαιριστές Λουάν-Κουιζώ ΦΚ
Κατηγορία:Ποδοσφαιριστές ΦΚ Λοριάν
Κατηγορία:Ποδοσφαιριστές ΑΣ Μπωβαί
Λυσιέν Ωμπέ

Ο **Λυσιέν Γιαν Σερίλ Ωμπέ** (γαλλικά: *Lucien Yann Sherril Aubey*), γεννημένος στις 24 Μαΐου 1984 στη Μπραζαβίλ, είναι Κονγκολέζος πρώην διεθνής ποδοσφαιριστής, ο οποίος αγωνίστηκε κατά την διάρκεια της δεκαετίας του 2000 και του 2010. Κατά την διάρκεια της καριέρας του, αγωνίστηκε στην θέση του αμυντικού.

## Βιογραφία
Ο Ωμπέ εκπαιδεύτηκε ποδοσφαιρικά στην ΑΣ Κάννες, ωστόσο υπέγραψε το πρώτο του επαγγελματικό συμβόλαιο για λογαριασμό της Τουλούζ ΦΚ, με τα χρώματα της οποίας και προβιβάστηκε διαδοχικά από το Νασιονάλ στην Λιγκ 1, όπου και κατέστη βασικό στέλεχος, πραγματοποιώντας, συνολικά, παραπάνω από 30 συμμετοχές ανά σεζόν.

Παράλληλα, καλείτο τακτικά στην Εθνική Γαλλίας U21, με την οποία αγωνίστηκε, μεταξύ άλλων, στο Ευρωπαϊκό Πρωτάθλημα U21 του 2006, το οποίο διεξήχθη στην Πορτογαλία.

Στις 5 Ιουλίου 2007 μεταγράφηκε στην ΡΚ Λανς, έναντι ποσού της τάξεως των 3 εκατομμυρίων ευρώ, ενώ, στις 18 Ιανουαρίου 2008, παραχωρήθηκε ως δανεικός στην Πόρτσμουθ. Έχοντας πραγματοποιήσει συνολικά 3 συμμετοχές στην Πρέμιερ Λιγκ, ο Ωμπέ επέστρεψε στην ΡΚ Λανς από την οποία και αποχώρησε στις αρχές του Αυγούστου, έναντι ποσού της τάξεως των εκατομμυρίων ευρώ, με προορισμό την Σταντ Ρενναί, βάζοντας την υπογραφή του σε συμβόλαιο συνεργασίας διάρκειας τριών ετών.

Στις 12 Αυγούστου 2009, κλήθηκε για πρώτη φορά στην Εθνική Κονγκό, ενώ αγωνίστηκε σε ολόκληρη την διάρκεια αναμέτρησης με αντίπαλο το Μαρόκο. Λίγους μήνες αργότερα, υπέγραψε συμβόλαιο συνεργασίας διάρκειας δυόμισι ετών με την τουρκική Σίβασπορ, στις 20 Ιανουαρίου 2010.

Στις 24 Αυγούστου 2010, υπέγραψε συμβόλαιο συνεργασίας με την Σταντ ντε Ρενς, διάρκειας 3 ετών. Έλυσε το συμβόλαιό του με τον σύλλογο τον Ιούλιο του 2012. Στην συνέχεια, υπέγραψε συμβόλαιο συνεργασίας με τον Ολυμπιακό Λευκωσίας.

## Στατιστικά

## Διακρίσεις
* Πρωταθλητής Γαλλίας της Λιγκ 2 το 2003 με την Τουλούζ ΦΚ.

## Διεθνείς συμμετοχές
* 7 διεθνείς συμμετοχές με την Εθνική Γαλλίας U21
* 5 διεθνείς συμμετοχές με την Εθνική Κονγκό

## Παραπομπές


Κατηγορία:Γάλλοι ποδοσφαιριστές
Κατηγορία:Ποδοσφαιριστές από τη Δημοκρατία του Κονγκό
Κατηγορία:Ποδοσφαιριστές Εθνικής Γαλλίας Κ21
Κατηγορία:Ποδοσφαιριστές Εθνικής Δημοκρατίας του Κονγκό
Κατηγορία:Ποδοσφαιριστές Τουλούζ ΦΚ
Κατηγορία:Ποδοσφαιριστές ΡΚ Λανς
Κατηγορία:Ποδοσφαιριστές Πόρτσμουθ ΦΚ
Κατηγορία:Ποδοσφαιριστές Σταντ Ρενναί
Κατηγορία:Ποδοσφαιριστές Σίβασπορ
Κατηγορία:Ποδοσφαιριστές Σταντ ντε Ρενς
Αντίπαπας Ιωάννης ΙΣΤ΄

Ο **Ιωάννης ΙΣΤ΄** ( 945 –  1001, γεννήθηκε: Ιωάννης Φιλάγαθος, , ) ήταν αντιπάπας από το 997 έως το 998.

## Σημειώσεις


Ιωαννης ΙΣΤ
Ιωαννης ΙΣΤ
Ιωαννης ΙΣΤ
Ιωαννης ΙΣΤ
Ιωαννης ΙΣΤ
Κατηγορία:Λήμματα που περιέχουν κείμενο στα ιταλικά
Ευφροσύνη του Πόλοτσκ

Η **Ευφροσύνη του Πόλοτσκ** (λευκορωσικά: *Еўфрасіння Полацкая*, 1104-1167) ήταν η εγγονή του πρίγκιπα του Πόλοτσκ, Βσέσλαβ και κόρη του πρίγκιπα Σβιάτοσλαβ. Είναι μια από τις 15 προστάτιδες άγιες της Λευκορωσίας, των οποίων η ζωή γιορτάζεται από τη Λευκορωσική Ορθόδοξη Εκκλησία, την πρώτη Κυριακή μετά την Πεντηκοστή. Ο εορτασμός αυτός καθιερώθηκε το 1984, όταν αγιοποιήθηκε. 

Η **Πρεντσλάβα**, όπως ήταν το όνομά της, γεννήθηκε μεταξύ του 1101 και του 1104 στο Ρούρικ. Η οικογένεια της ήταν αριστοκρατική και απαρτίζονταν από δούκες του Πόλοτσκ (της σημερινής Λευκορωσίας).. Κατά τη διάρκεια των νεανικών της χρόνο, αρνήθηκε κάθε πρόταση γάμου που δέχθηκε, και χωρίς να το ξέρουν οι γονείς της, πήγε στο μοναστήρι, όπου ήταν ηγουμένη μια θεία της. 

Εκεί έγινε καλόγρια και πήρε το όνομα Ευφροσύνη. Έτσι, με τις ευλογίες του Αρχιεπίσκοπου του Πόλοτσκ, διέμενε στον Καθεδρικό ναό της Σοφίας, περνώντας τον χρόνο της, αντιγράφοντας βιβλία. Τα λεφτά τα οποία κέρδισε από εκεί, τα μοίρασε στους φτωχούς. Περί το 1128, ο Αρχιεπίσκοπος Ηλίας του Πόλοτσκ, της ανέθεσε την οργάνωση γυναικείου μοναστηριού. Στα έργα που γίνονταν, η Ευφροσύνη μάθαινε σε νέα κορίτσια να αντιγράφουν βιβλία, να τραγουδούν, να ράβουν, καθώς και άλλες χειρωνακτικές εργασίες. Παρόλα αυτά, το μοναστήρι δεν ολοκληρώθηκε ποτέ και στη θέση του χτίστηκε ένας καθεδρικός ναός, ο οποίος υπάρχει έως και σήμερα. Ωστόσο εκείνη ίδρυσε ένα μοναστήρι για άντρες αφιερωμένο στην Παναγία, καθώς επίσης και δύο ναούς. Μία από αυτές, ο Άγιος Σωτήρας, θεωρείται ένα από τα σπουδαιότερα λευκορωσικά αρχιτεκτονικά δημιουργήματα. 

Προς το τέλος της ζωής της ταξίδεψε στην Κωνσταντινούπολη και στους Άγιους Τόπους για προσκύνημα. Ο πατριάρχης Μιχαήλ Β΄ Κουρκούας, της δώρισε ένα εικόνισμα της Θεοτόκου, το όποιο έως και σήμερα υπάρχει στη Λευκορωσία, και λέγεται Παρθένος του Κορσούν. Κατόπιν συναντήθηκε και με τον Αμωρί Α΄ της Ιερουσαλήμ. Περί το 1173, απεβίωσε κοντά στην Ιερουσαλήμ. Κατόπιν, Ουκρανοί μοναχοί μετέφεραν το σώμα της στη Λαύρα των σπηλαίων του Κιέβου, και δεν ήταν πριν το 1910, όταν μεταφέρθηκε στη γενέτειρά της. Η Ευφροσύνη γιορτάζει στις 23 Μαΐου, και είναι η μόνη ανατολικοσλαβική αγία που είναι παρθένος. Υπάρχουν, αρκετές εκκλησίες ανά τον κόσμο, αφιερωμένες σε αυτή, όπως στο Λονδίνο, το Τορόντο και το Νιου Τζέρσεϊ.

## Παραπομπές


## Εξωτερικοί σύνδεσμοι

Κατηγορία:Ρώσοι άγιοι
Κατηγορία:Λευκορώσοι
Κατηγορία:Χριστιανοί
Daily Naya Diganta

Η ***Daily Naya Diganta*** (βεγγαλικά: দৈনিক নয়া দিগন্ত, *Doinik Noya Digonto*) είναι μια Βεγγαλική ημερήσια εφημερίδα που εκδίδεται στο Μπαγκλαντές από το 2004.

## Ιστορία
Είναι μέρος της Diganta Media Corporation, η οποία ανήκε στον Μιρ Κουασέμ Αλί, ένα μπανγκλαντεσιανό πολιτικό του κόμματος Τζαμμάτ-ε-Ισλάμι. Το τηλεοπτικό κανάλι Diganta TV, είναι μια αδελφή εταιρεία της εφημερίδας. Το κανάλι ξεκίνησε την λειτουργία του τον Αύγουστο του 2008. Ο Αλαμγκίρ Μαχιουντίν είναι ο εκδότης της Naya Diganta.

## Τακτικοί αρθογράφοι
Δημοφιλείς αρθρογράφοι που γράφουν τακτικά στην καθημερινή εφημερίδα είναι ο Έμπνε Γκολάμ Σαμάντ, ο Σερατζούρ Ραχμάν, ο Σαφίκ Ρεχμάν, ο Δρ. Τουχίν Μαλίκ, ο Σαγιέντ Μοχάμεντ Ιμπραήμ, ο Γκολάμ Μάουλα Ρόνι, ο Αλφάζ Ανάμ, ο εκδότης Αλαμγκίρ Μαχιουντίν και άλλοι. Ο μαχητής για την ελευθερία του Μπαγκλαντές Μπονγκομπίρ Καντέρ Σιντίκι επίσης έχει γράψει τακτικά στην εφημερίδα. 

## Κυκλοφορία
Λέγεται ότι η κυκλοφορία της εφημερίδας ξεπερνά τα 200.000 αντίτυπα.

## Συμπληρώματα
Η εφημερίδα έχει δύο δημοφιλή εβδομαδιαία συμπληρώματα, τα περιοδικά διασκέδασης Θεραπεία και Αμποκάς. Η εφημερίδα επίσης εκδίδει τα συμπληρώματα Σατρόνγκ (ένα περιοδικό για τον τρόπο ζωής) και το μηνιαίο περιοδικό Όννο Εκ Ντιγκάντα. 

Επί του παρόντος, η εφημερίδα είναι μια από τις φθηνότερες στη χώρα. Αρχικά κυκλοφόρησε στην τιμή των 5 τάκα, και αργότερα αυξήθηκε σε 6 και 8 τάκα, φτάνοντας στη συνέχεια τα 10 τάκα. 

## Διαμάχη
Ένας δημοσιογράφος της εφημερίδας προειδοποιήθηκε για παραποίηση μιας δήλωσης μάρτυρα στο Διεθνές Δικαστήριο Εγκλημάτων τον Ιανουάριο του 2012. Στις 17 ιουνίου 2012 ο πρόεδρος της εταιρείας συμμετοχών Μιρ Κουασέμ Αλί συνελήφθη από το Τάγμα Άμεσης Δράσης με την κατηγορία των εγκλημάτων πολέμου κατά τη διάρκεια του Απελευθερωτικού Πολέμου του Μπανγκλαντές. Καταδικάστηκε σε θάνατο από το Διεθνές Δικαστήριο Εγκλημάτων. Ο Υπουργός Πληροφοριών του Μπανγκλαντές Χασανούλ Χακ Ινού κατηγόρησε την εφημερίδα ότι ασκούσε "προπαγάνδα" κατά του Διεθνούς Δικαστηρίου Εγκλημάτων.

## Δείτε επίσης

* Κατάλογος εφημερίδων στο Μπαγκλαντές

## Παραπομπές

## Εξωτερικοί σύνδεσμοι

* 
* Κατάλογος αρθογράφων της εφημερίδας

Κατηγορία:Εφημερίδες με τόπο έκδοσης το Μπανγκλαντές
The Bangladesh Today

Η*** The Bangladesh Today*** είναι εθνική ημερήσια εφημερίδα στο Μπαγκλαντές, που δημοσιεύεται από Ντάκα στην αγγλική γλώσσα. Εκδίδεται από τις στις 26 Ιανουαρίου 2002.Ο εκδότης είναι ο Μ. Τζομπαέρ Αλάμ.

## Δείτε επίσης

* Κατάλογος εφημερίδων στο Μπαγκλαντές

## Παραπομπές


Κατηγορία:Μπανγκλαντές-επέκταση
Κατηγορία:Εφημερίδες με τόπο έκδοσης το Μπανγκλαντές
Ιμπραΐμα Κασορί Φοφανά

O **Ιμπραΐμα Κασορί Φοφανά ** (Ibrahima Kassory Fofana, γεννημένος στις 15 Απριλίου 1954) είναι πρώην οικονομολόγος και πολιτικός από τη Γουινέα. Υπηρέτησε ως πρωθυπουργός από τον Μάιο του 2018 έως τις 5 Σεπτεμβρίου 2021. Το 2010 ήταν υποψήφιος στις προεδρικές εκλογές εκείνης της χρονιάς.

## Πολιτική σταδιοδρομία
Αρχικά ήταν δημόσιος υπάλληλος του υπουργείου Συνεργασίας,  Το 1990  ανέλαβε διευθυντής Δημοσίων Επενδύσεων. Το 1994 δέχτηκε τον διορισμό από τον Πρόεδρο Λανσάνα Κοντέ στο αξίωμα του "Διαχειριστή και Ελεγκτή Μεγάλων Έργων".   Σταδιακά έγινε όλο και περισσότερο φίλα προσκείμενος στον Κοντέ, με αποτέλεσμα να του ανατεθεί το 1996 να υπηρετήσει στο γραφείο του πρωθυπουργού, ως αρμόδιος για τον εθνικό προϋπολογισμό και τις ΜΚΟ. Το 1997 προήχθη στο αξίωμα του υπουργού Οικονομικών και Οικονομίας.

Σε αυτή τη θέση, ο Φοφανά έγινε ολοένα και πιο αντίθετος με τον Κοντέ και τον Ιανουάριο του 2000 απομακρύνθηκε από τη θέση του. Ο ίδιος αποφάσισε να αυτοεξοριστεί στο Ντακάρ, όπως επέτρεψε ο συνάδελφός του και υπουργός Ασφαλείας Σεκού Κουρεϊσί Κοντέ. Στη συνέχεια, του δόθηκε άσυλο στις Ηνωμένες Πολιτείες, για να σπουδάσει στη Φλόριντα και στο Αμερικανικό Πανεπιστήμιο της Ουάσινγκτον. Από το εξωτερικό, συνέχισε να ασκεί κάποια επιρροή στη Γουινέα μέσω της φιλίας του με τον Σαλιφού Καμαρά.

Ήταν ένας από τους 24 υποψηφίους στις προεδρικές εκλογές του 2010. Κατήλθε με το κόμμα της Γουινέας για όλους (GPT) που ο ίδιος ίδρυσε, όμως έλαβε ποσοστό μόλις 0,66% των ψήφων.

### Πρωθυπουργός
Το 2014 ο Φοφανά έγινε μέλος της κυβέρνησης του Αλφά Κοντέ έπειτα από τη σύσταση μιας πολιτικής συμμαχίας ανάμεσα στο κόμμα του και στο κυβερνών Ουράνιο Τόξο RPG. 

Έπειτα από τις διαδηλώσεις και απεργιακές κινητοποιήσεις που ξέσπασαν με αφορμή το αποτέλεσμα των -πρώτων στην ιστορία της χώρας- άμεσων τοπικών εκλογών του Φεβρουαρίου του 2018 και τον θάνατο δεκάδων ατόμων στις μετεκλογικές ταραχές, ο πρόεδρος Αλφά Κοντέ κινήθηκε προς ανασχηματισμό της κυβέρνησης.

Το 2018 μέσω ενός άλλου πολιτικού συνασπισμού συμφώνησε στη συγχώνευση του κόμματός του στον κυβερνώντα συνασπισμό Ουράνιο Τόξο RPG, προκειμένου να αναλάβει την πρωθυπουργία. Μετά την παραίτηση του πρωθυπουργού Μαμαντί Γιουλά, ο Φοφανά διορίστηκε πρωθυπουργός στις 22 Μαΐου 2018.

## Παραπομπές


## Εξωτερικοί σύνδεσμοι
* 

Κατηγορία:Πρωθυπουργοί της Γουινέας
Κάρολι Κος

Ο **Κάρολι Κος** (ουγγρικά: *Károly Kós*, γερμανικά: *Károly Kosch*, Τιμισοάρα, 16 Δεκεμβρίου 1883 - Κλουζ-Ναπόκα, 25 Αυγούστου 1977) ήταν Ούγγρος αρχιτέκτονας, συγγραφέας, εθνολόγος και πολιτικός που δραστηριοποιήθηκε στο βασίλειο της Αυστροουγγαρίας και τη Ρουμανία.

## Βιογραφία
Γεννήθηκε το 1883 στη Τιμισοάρα, η οποία τότε υπαγόταν στην Αυστροουγγαρία. Ο πατέρας του ήταν Γερμανός αξιωματικός, ενώ η μητέρα του ήταν γαλλοαυστριακής καταγωγής. Λίγα χρόνια μετά τη γέννησή του, η οικογένεια του Κος μετακόμισε στο Σιμπίου της Τρανσυλβανίας. Το 1901 προσβλήθηκε από σοβαρή ασθένεια που τον καθήλωσε στο κρεβάτι για περίπου έναν χρόνο, ενώ μετά την ανάρρωσή του γράφτηκε στη Σχολή Μηχανικών του Τεχνολογικού Πανεπιστημίου του Βουκουρεστίου, στρεφόμενος αργότερα στην αρχιτεκτονική. Η επαγγελματική του καριέρα ξεκίνησε όσο ήταν ακόμη φοιτητής, ενώ με την ολοκλήρωση των σπουδών του το 1907, κέρδισε υποτροφία προκειμένου να πραγματοποιήσει εκπαιδευτικό ταξίδι στην Τρανσυλβανία.

Κατά τη διάρκεια του Α΄ Παγκοσμίου Πολέμου αρχικά στρατολογήθηκε στον αυστροουγγρικό στρατό, όμως το 1916, με απόφαση του Υπουργείου Στρατιωτικών, απαλλάχτηκε από τη θητεία του και ακολούθως μετέβη με κρατική υποτροφία στην Κωνσταντινούπολη προκειμένου να μελετήσει την τοπική βυζαντινή και οθωμανική αρχιτεκτονική.
αριστερά|μικρογραφία|201x201εσ|Αναμνηστική πλάκα του Κος στη Βουδαπέστη.

Μετά τη λήξη του πολέμου, ο Κος παρέμεινε στην Τρανσυλβανία, η οποία ενδιάμεσα είχε προσαρτηθεί στη Ρουμανία. Το 1921 συμμετείχε στην ίδρυση του μειονοτικού Λαϊκού Κόμματος της Τρανσυλβανίας, το οποίο αργότερα αποτέλεσε ένα από συστατικά στοιχεία το Ουγγρικού Κόμματος της Ρουμανίας. Μεταπολεμικά διετέλεσε μέλος του ρουμανικού κοινοβουλίου κατά το διάστημα 1946 - 1948. Αργότερα, διετέλεσε καθηγητής στο Αγροτικό Κολέγιο του Κλουζ. Απεβίωσε στο Κλουζ την 25η Αυγούστου του 1977.

### Έργο
Το έργο του Κος περιλαμβάνει σχεδιασμό και κατασκευές δημοσίων και ιδιωτικών κτιρίων στις περιοχές της σημερινής Ουγγαρίας και Ρουμανίας (υπόστεγα στον ζωολογικό κήπο της Βουδαπέστης, εκκλησίες, δημαρχεία, σχολεία, επαύλεις, πολυκατοικίες κλπ), συμμετοχή στην οργάνωση της τελετής στέψης του Καρόλου Α΄ της Αυστρίας, συγγραφή λογοτεχνικών έργων και εικονογράφηση βιβλίων και περιοδικών κ.ά. Παράλληλα, διακρίθηκε για τη συμβολή του στην προώθηση των ουγγρικών γραμμάτων και του ουγγρικού πολιτισμού εντός των συνόρων της Ρουμανίας.

## Δημιουργίες του Κος

Αρχείο:Kós Károly - Parókia Óbudán.JPG|Προτεσταντικός ναός στην Όμπουντα της Βουδαπέστης.
Αρχείο:Fejerd2.JPG|Ορθόδοξος ναός στο Κλουζ.
Αρχείο:Kolozsmonostor harangláb Kós.JPG|Καμπαναριό ρωμαιοκαθολικής μονής.
Αρχείο:Budapest, XIX. Kós Károly tér, Wekerletelep.jpg|Έπαυλη στη Βουδαπέστη.


## Βιβλιογραφία

* Anthony Alofsin, *When Buildings Speak. Architecture as Language in the Habsburg Empire and Its Aftermath, 1867-1933*, University of Chicago Press, 2006.

## Παραπομπές


Κατηγορία:Ούγγροι αρχιτέκτονες
Κατηγορία:Ρουμάνοι αρχιτέκτονες
Κατηγορία:Ούγγροι πολιτικοί
Κατηγορία:Ρουμάνοι πολιτικοί
Κατηγορία:Ρουμάνοι πανεπιστημιακοί
Κατηγορία:Ούγγροι πανεπιστημιακοί
Πρωθυπουργός της Γουινέας

Ο **Πρωθυπουργός της Γουινέας** (γαλλικά: *Premier ministre de la République de Guinée*) είναι ο επικεφαλής της κυβέρνησης στη Γουινέα. Διορίζεται από τον Πρόεδρο και είναι υπόλογος σε αυτόν. Πρώτος που υπηρέτησε στη θέση ήταν ο Λουί Λανσανά Μπεαβογκί, ο οποίος ανέλαβε καθήκοντα το 1972 και ανατράπηκε σε στρατιωτικό πραξικόπημα το 1984. Το αξίωμα καταργήθηκε το 1984 και επαναφέρθηκε το 1996. Επίσης, η θέση παρέμεινε κενή για μερικούς μήνες το 2004 και από το 2006 ως το 2007.

## Υπόμνημα κομμάτων
;*Πολιτικά κόμματα*
*
*
*
*
*

;*Λοιπές οργανώσεις*
*
*

## Κατάλογος
Ακολουθεί κατάλογος με τους πρωθυπουργούς της Γουινέας από την σύσταση της θέσης, το 1972.

## Πρωθυπουργοί της Γουινέας (1972–σήμερα)

## Χρονική γραμμή

## Υποσημειώσεις


## Δείτε επίσης
* Γουινέα
* Κατάλογος προέδρων της Γουινέας
## Εξωτερικοί σύνδεσμοι
* Επίσημη ιστοσελίδα της κυβέρνησης της Γουινέας
*
Banglanews24.com

Η** Banglanews24.com** είναι μια διαδικτυακή πύλη ειδήσεων στο Μπαγκλαντές. Η ιστοσελίδα, μαζί με την Daily Sun, τη Bangladesh Pratidin και τη Kaler Kantho, ανήκουν στην East-West Media Group του ομίλου Μπασουντάρα. Η κατάταξη Alexa της ιστοσελίδας είναι 4.281η παγκοσμίως και 14η στο Μπανγκλαντές.

## Διαμάχη
Ο πρώην Υπουργός και τότε βουλευτής της Ομάδας Αουάμι Ραμές Τσάντρα Σεν μήνυσε την πύλη για τη δυσφήμιση του 2014. Ένας φωτοδημοσιογράφος της πύλης δέχτηκε επίθεση από μέλη της παραστρατιωτικής ομάδας Μπαγκλαντές Ανσάρ στο Σιαμόλι της Ντάκα τον Μάρτιο του 2014. Μπανγκλαντεσιανές ισλαμιστικές όπως η Τζαμαάτ-ε-Ισλάμι Μπανγκλαντές και το φοιτητικό της μέτωπο Ισλάμι Τσχάτρα Σιμπίρ, η Χεφαζάτ-ε-Ισλάμ, η Ισλάμι Οΐκγια Τζότε και η Ναμπί Πρεμίκ Τζαγκράτα Τζανάτα βανδάλισαν τα γραφεία τους στη Τσιταγκόνγκ του νότιου Μπαγκλαντές.

## Παραπομπές

Κατηγορία:Μπανγκλαντές-επέκταση
Κατηγορία:Ιστότοπος-επέκταση
Κατηγορία:Ιστότοποι
Κατηγορία:Μέσα Μαζικής Ενημέρωσης στο Μπανγκλαντές
United News of Bangladesh

Το **United News of Bangladesh** (**UNB**) είναι ιδιωτικό Μπαγκλαντεσιανό πρακτορείο ειδήσεων που  ιδρύθηκε το 1988.

Το UNB έχει συμφωνίες ανταλλαγής ειδήσεων με άλλα μεγάλα ειδησεογραφικά πρακτορεία και δίκτυα, όπως τα Associated Press, UNI, Xinhua, Kyodo, ANSA, Suomen Tietotoimisto και Rompress.

Το UNB είναι μέλος διεθνών οργανισμών όπως ο Οργανισμός Ειδησεογραφικών Πρακτορείων της Ασίας και του Ειρηνικού, της Ένωσης Τύπου της Κοινοπολιτείας, του Ασιατικού Κέντρου Έρευνας και Πληροφοριών της Μαζικής Επικοινωνίας και της AsiaNet.

## Παραπομπές

## Εξωτερικοί σύνδεσμοι

* 

Κατηγορία:Μπανγκλαντές-επέκταση
Κατηγορία:Ειδησεογραφικά πρακτορεία
Κατηγορία:Μέσα Μαζικής Ενημέρωσης στο Μπανγκλαντές
Αλίξ ντε Φορεστά

Η **Αλίξ ντε Φορεστά** (*Alix de Foresta*, 4 Απριλίου 1926 -) είναι η χήρα σύζυγος του Λουδοβίκου, Πρίγκιπα Ναπολέων, διεκδικητή του θρόνου της Γαλλίας. 

Η *Αλίκη Μαρία Ιωσηφίνα* γεννήθηκε στις 4 Απριλίου 1926 στη Μασσαλία. Κόρη του Αλμπερίκ, Κόμη ντε Φορεστά και της Ζενέβ Φοντέ. Παντρεύτηκε τον Λουδοβίκο, Πρίγκιπα Ναπολέων, διεκδικητή του θρόνου της Γαλλίας στις 16 Αυγούστου 1949 στο Λινιέ-Μπουτόν της Γαλλίας και μαζί απέκτησαν τέσσερα παιδιά:
*τον Πρίγκιπα ''Κάρολο'' Μαρία Ιερώνυμο Βίκτωρ (1950-), δίδυμος της πριγκίπισσας Αικατερίνης, παντρεύτηκε (1) την Βεατρίκη των Δύο Σικελιών (χώρισαν το 1989). Απέκτησαν 2 παιδιά; (2) την Ιωάννα Φραγκίσκη Βαλλιτσιόνι. Απέκτησαν 2 παιδιά.
*την Πριγκίπισσα *Αικατερίνη* Ελισάβετ Αλμπερίκ Μαρία (1950-), δίδυμη του πρίγκιπα Καρόλου, παντρεύτηκε (1) τον Νικολό Σαν Μαρτίνο ντ' Ανλιέ ντεϊ μαρκέζι ντι Φοντανέτο κον Σαν Τζερμάνο (χώρισαν το 1982). Δεν απέκτησαν παιδιά; και (2) τον Ζαν-Κλωντ Ντουαλέ. Απέκτησαν 2 παιδιά
*την Πριγκίπισσα *Λάουρα* Κλημεντίνη Γενοβέφα (1952-), παντρεύτηκε τον Ζαν-Κλωντ Λεκόν. Απέκτησαν 1 παιδί.
*τον Πρίγκιπα ''Ιερώνυμο'' Ξαβιέ Μαρία Ιωσήφ Βίκτωρ (1957-), παντρεύτηκε την Λικία Ιννοσέντι. Δεν απέκτησαν παιδιά.

## Τίτλοι
***4 Απριλίου 1926 – 16 Αυγούστου 1949**: Μαντμαζέλ Αλίξ ντε Φορεστά
***16 Αυγούστου 1949 – 3 Μαΐου 1997**: *Η Αυτοκρατορική Υψηλότητα* Η Πριγκίπισσα Ναπολέοντος
***3 Μαΐου 1997 – μέχρι σήμερα**: *Η Αυτοκρατορική Υψηλότητα* Η Χήρα Πριγκίπισσα Ναπολέοντος





## Παραπομπές


## Εξωτερικοί σύνδεσμοι
*Photograph of Alix and the Empress of Persia

|-

Κατηγορία:Οίκος του Βοναπάρτη
Κατηγορία:Πριγκίπισσες της Γαλλίας
Λουί Λανσανά Μπεαβογκί

Ο **Λουί Λανσανά Μπεαβογκί** (Louis Lansana Beavogui, 1923-1984) υπήρξε πολιτικός από τη Γουινέα. Υπηρέτησε ως πρωθυπουργός από το 1972 ως το 1984 και υπηρέτησε για βραχύβια θητεία ως μεταβατικός πρόεδρος το 1984.

## Βιογραφικά στοιχεία και πολιτική σταδιοδρομία
Γεννήθηκε στη Μασεντά της νότιας Γουινέας στις 28 Δεκεμβρίου 1923 και ήταν μέλος της εθνοτικής ομάδας Λομά.  Σπούδασε στην Ιατρική και Φαρμακευτική Σχολή της Ντακάρ, πρωτεύουσας της Σενεγάλης. Αρχικά εργάστηκε ως βοηθός στην Γκεκεντού και έπειτα ως αρχίατρος στην Κισιντουγκού. Η πολιτική του σταδιοδρομία ξεκίνησε το 1953 ως δημοτικός σύμβουλος. Σε ηλικία 31 ετών εξελέγη δήμαρχος της Κισιντουγκού το 1954 και τον Ιανουάριο του 1956 αναδείχθηκε μέλος της Γαλλικής Εθνοσυνέλευσης, ως ένας από τους τρεις αντιπροσώπους της Γαλλικής Γουινέας. Επί προεδρίας του Αχμέτ Σεκού Τουρέ, ο Μπεαβογκί διορίστηκε στην κυβέρνηση στο υπουργείο Οικονομικών και Σχεδιασμού όταν η Γουινέα κέρδισε την ανεξαρτησία της το 1958. Στη συνέχεια έγινε υπουργός Εξωτερικών το 1961, θέση στην οποία παρέμεινε ως τον Οκτώβριο του 1966. Μετά την παραχώρηση ασύλου στον ανατραπέντα Γκανέζο πρόεδρο Κουάμε Νκρούμαχ, οι αρχές στην Γκάνα έθεσαν υπό κράτηση τον Μπεαβογκί στο αεροδρόμιο της Ακρά, ενώ μετέβαινε αεροπορικώς στην Αιθιοπία για τη σύνοδο κορυφής του Οργανισμού Αφρικανικής Ενότητας το 1966. Τον Μάιο του 1969 επανήλθε στο χαρτοφυλάκιο των Οικονομικών.

Κατά τη λήξη του 9ου συνεδρίου του κυβερνώντος κόμματος (PDG) στις 25 Απριλίου 1972, ο πρόεδρος Τουρέ ανακοίνωσε ότι ο Μπεαβογκί θα γινόταν πρωθυπουργός. Έτσι έγινε το πρώτο πρόσωπο που υπηρέτησε στη νεοσύστατη θέση, από τις 26 Απριλίου 1972 ως τις 3 Απριλίου 1984.

## Μεταβατική προεδρία κα στρατιωτικό πραξικόπημα
Ο Τουρέ απεβίωσε στις 26 Μαρτίου 1984 και ο Μπεαβογκί τον διαδέχθηκε ως μεταβατικός πρόεδρος μέχρι τις 3 Απριλίου, οπότε ανατράπηκε σε στρατιωτικό πραξικόπημα από τον Λανσανά Κοντέ και τον Ντιαρά Τραορέ.

Ο ανατραπείς πρωθυπουργός, ο οποίος υπέφερε από διαβήτη συνελήφθη και φυλακίστηκε στην Κιντιά, για να μεταφερθεί στη συνέχεια για νοσηλεία στην Κονακρί. Πέθανε από την ασθένειά του ενώ νοσηλευόταν στην πρωτεύουσα της Γουινέας στις 19 Αυγούστου 1984.

## Παραπομπές


Κατηγορία:Πρόεδροι της Γουινέας
Κατηγορία:Πρωθυπουργοί της Γουινέας
Πρόεδρος της Γουινέας

Ο **Πρόεδρος της Γουινέας** (γαλλικά:*Président de la République de Guinée*) είναι ο αρχηγός κράτους της Γουινέας. Εκλέγεται από τον λαό και η θητεία του είναι πενταετής. Πρώτος πρόεδρος της χώρας ήταν ο Αχμέτ Σεκού Τουρέ, από την ανεξαρτησία το 1958 ως τον θάνατό του, το 1984. Ο Λανσανά Κοντέ κατέλαβε την εξουσία με πραξικόπημα το 1984 και κυβέρνησε ως το 2008, οπότε απεβίωσε. Λίγο μετά τον θάνατο του Κοντέ εκδηλώθηκε στρατιωτικό πραξικόπημα, με αποτέλεσμα μια μεταβατική περίοδο στρατιωτικής κυβέρνησης που διήρκεσε δύο έτη. Έπειτα από τις προεδρικές εκλογές του 2010, πρόεδρος εξελέγη ο Αλφά Κοντέ, ο οποίος κέρδισε και τις επόμενες εκλογές, το 2015 και ξανά το 2020. Τον Σεπτέμβριο του 2021 ο Κοντέ ανατράπηκε σε στρατιωτικό πραξικόπημα.

## Κατάλογος αρχηγών κράτους της Γουινέας
Ακολουθεί κατάλογος με τα πρόσωπα που χρημάτισαν αρχηγοί κράτους της Γουινέας από τότε που η χώρα κέρδισε την ανεξαρτησία της από τη Γαλλία το 1958 (μετά την απόρριψη να ενταχθεί στην γαλλική Κοινότητα σε ένα συνταγματικό δημοψήφισμα).

## Υπόμνημα

; *Πολιτικά κόμματα*

* 
* 
* 

* 

; *Σύμβολα*

*  Εξελέγη χωρίς αντίπαλο
*  Πέθανε εν ενεργεία

## Πρόεδροι της Γουινέας (1958–σήμερα)

## Πρόσφατες εκλογές (2025)

## Ιστορική γραμμή

## Υποσημειώσεις


## Δείτε επίσης
* Γουινέα
* Κατάλογος πρωθυπουργών της Γουινέας
Ντιαρά Τραορέ

Ο **Ντιαρά Τραορέ** (1935-1985) ήταν στρατιωτικός και πολιτικός από τη Γουινέα. Ηγήθηκε στρατιωτικού πραξικοπήματος τον Απρίλιο του 1984, μαζί με τον Λανσανά Κοντέ αλλά εκτελέστηκε με διαταγή του τελευταίου, έπειτα από την απόπειρα άλλου πραξικοπήματος εναντίον του νέου αρχηγού κράτους, το 1985.

## Σταδιοδρομία
Ο Τραορέ έλαβε στρατιωτική εκπαίδευση στη Γαλλική Στρατιωτική Σχολή του Φρεζί. Έπειτα από την ανεξαρτησία της Γουινέας το 1958 έγινε αρχικά διοικητής του τάγματος της Κουνταρά στην τότε περιφέρεια Φουτά Ζαλόν. Ωστόσο, ο πρόεδρος Αχμέτ Σεκού Τουρέ δεν του είχε εμπιστοσύνη και τον αποστράτευσε. 

Στη συνέχεια έγινε περιφερειακός διοικητής. Στα τέλη της δεκαετίας του '70 έγινε μέλος του Δημοκρατικού Κόμματος της Γουινέας (PDG, *Parti Démocratique de Guinée*).

Έπειτα από τον θάνατο του Σεκού Τουρέ (Μάρτιος 1984) υπηρεσιακός πρόεδρος ανέλαβε ο πρωθυπουργός Λουί Λανσανά Μπεαβογκί. Στις 3 Απριλίου ο Τραορέ υποστήριξε ένα στρατιωτικό πραξικόπημα του οποίου ηγήθηκε ο αντισυνταγματάρχης Λανσανά Κοντέ. Εκτός από την ανατροπή του Μπεαβογκί, καταργήθηκε το κόμμα PDG και ο Κοντέ αυτοανακηρύχθηκε πρόεδρος, διορίζοντας πρωθυπουργό τον Τραορέ. Οι Κοντέ, Τραορέ και άλλοι κυβέρνησαν ως στρατιωτική χούντα, με την ονομασία Στρατιωτική Επιτροπή της Εθνικής Αποκατάστασης.

Όμως, μερικούς μήνες αργότερα ο Λανσανά Κοντέ υποβίβασε τον Τραορέ ως υπουργό Προεδρίας επί θεμάτων Εθνικής Παιδείας. Στις 4 Ιουλίου 1985 ο Τραορέ επεχείρησε να ανατρέψει τον Κοντέ, ο οποίος βρισκόταν σε σύνοδο κορυφής στο Τόγκο, όμως ο στρατός που ήταν φίλα προσκείμενος στον Κοντέ εξουδετέρωσε την απόπειρα. Ο Τραορέ κρύφτηκε για να μην συλληφθεί όμως συνελήφθη σύντομα από τις δυνάμεις του Κοντέ και τον κακοποίησαν άγρια, προβάλλοντας τις εικόνες στην τηλεόραση. Ο Τραορέ μαζί με περί τους 100 άλλους στρατιωτικούς, πολλοί από τους οποίους ανήκαν στην ίδια εθνοτική ομάδα Μαλινκέ,  εκτελέστηκαν στις 8 Ιουλίου 1985.

## Παραπομπές


Κατηγορία:Πρωθυπουργοί της Γουινέας
Κατηγορία:Στρατιωτικοί
Σουλτάν Ιμπραΐμοφ

Ο** Σουλτάν Ιμπραΐμοβιτς Ιμπραΐμοφ** (κιργιζικά και ρωσικά: Султан Ибраимович Ибраимов, 20 Σεπτεμβρίου 1927 &#x2013; 4 Δεκεμβρίου 1980) ήταν διοικητής και πολιτικός της Κιργιζικής Σοβιετικής Σοσιαλιστικής Δημοκρατίας. Διετέλεσε κυβερνήτης της Περιφέρειας Ος, που τότε περιλάμβανε ολόκληρο το νότιο τμήμα της σημερινής Κιργιζίας. Ανέλαβε τη θέση του Προέδρου του Συμβουλίου των Υπουργών (δηλαδή, Πρωθυπουργός της Κιργιζικής ΣΣΔ) το 1978.

## Δολοφονία
Δολοφονήθηκε στις 4 Δεκεμβρίου 1980, κάτω από συνθήκες που δεν έχουν πλήρως εξηγηθεί. Δολοφονήθηκε με δύο σφαίρες στο κεφάλι στο κρεβάτι του στην κυβερνητική κατοικία στο Τσολπόν-Ατά στη Λίμνη Ισσύκ-Κουλ. Θάφτηκε στο Μπισκέκ.

Υπήρχε η υποψία ότι η KGB κανόνισε τη δολοφονία του, με οδηγίες του Τουρντακούν Ουσουμπαλίγιεφ, τότε Πρώτο Γραμματέα της Κεντρικής Επιτροπής του Κομμουνιστικού Κόμματος της Κιργιζικής Σοβιετικής Σοσιαλιστικής Δημοκρατίας. Ο Ουσουμπαλίγιεφ ήταν άβολος με την δημοτικότητα του Ιμπραΐμοφ και μερική υποστήριξη προς το μέρους του στη Μόσχα θα μπορούσε να τον αντικαταστήσει. Ο Ουσουμπαλίγιεφ πιστεύεται ότι κατά συνέπεια αποφάσισε να εξαλείψει τον Ιμπραΐμοφ, όταν ολόκληρο το Σοβιετικό σύστημα βυθιζόταν βαθιά στη διαφθορά και ήταν εύκολο να οργανωθεί μια τέτοια δολοφονία από πράκτορες της KGB.

## Κληρονομιά
Ο Ιμπραΐμοφ εξακολουθεί να χαίρει μεγάλης εκτίμησης στη χώρα.

### Οδοί

* Οδός προς τιμήν του Σουλτάν Ιμπραΐμοφ, ένας από τους κεντρικούς δρόμους στο Μπισκέκ, μετονομάστηκε από Οδός Πράβντα το 1993.
* Κιργιζικό Θέατρο Δράματος Σουλτάν Ιμπραΐμοφ το 1996.
* Ο Ταμιευτήρας Παπάν ονομάζεται προς τιμήν του Σουλτάν Ιμπραΐμοφ.

### Μνημεία

* Το μνημείο του Σουλτάν Ιμπραΐμοφ κοντά στο Κιργιζικό Θέατρο Δράματος της Ος Σουλτάν Ιμπραΐμοφ.

### Βιβλία

* Το βιβλίο "Σουλτάν Ιμπραΐμοφ" που δημοσιεύθηκε από την κόρη του Γκουλνάρα Ιμπραΐμοβα.

## Συγγενείς
Ήταν παντρεμένος με την Ρέβα Κασίμοβνα Τελτάγιεβα. Είχε τρεις κόρες, την Αϊνούρα, τη Γκουλμίρα και τη Ελμίρα, και δύο γιους, τον Ερμέκ και τον Αλμπέκ.

Μία από τις κόρες του, η Ελμίρα, έγινε Αναπληρώτρια Πρωθυπουργός της Δημοκρατίας της Κιργιζίας το Μάιο του 2008, αλλά παραιτήθηκε από αυτή τη θέση τον Ιανουάριο του 2009.

## Εξωτερικοί σύνδεσμοι
* Kyrgyzstan: Heads of Government: 1946-1991
* New York Times (5 Dec. 1980): Sultan I. Ibraimov Is Dead at 53; Headed Soviet Kirghiz Republic

Κατηγορία:Πρωθυπουργοί της Κιργιζίας
Γενικές εκλογές στη Νέα Σκωτία (2017)

**Γενικές εκλογές** πραγματοποιήθηκαν στη Νέα Σκωτία, επαρχία του Καναδά στις 30 Μαΐου του 2017, για να εκλεγούν τα μέλη της 41ης Βουλής της επαρχίας..

Οι Φιλελεύθεροι υπό τον πρωθυπουργό Στίβεν ΜακΝιλ κέρδισαν εκ νέου τις εκλογές με μια κυβέρνηση πλειοψηφίας.

## Επιδόσεις κομμάτων

### Αποτελέσματα ανά κόμμα

## Παραπομπές


2017
Κατηγορία:Νέα Σκωτία
Νεα Σκωτια
Dhaka Courier

Το ***Dhaka Courier*** (κοινώς γνωστό ως ***the Courier***) είναι μπανγκλαντεσιανό αγγλόφωνο ειδησεογραφικό περιοδικό. Ιδρύθηκε το 1984 και είναι το μακροβιότερο αγγλόφωνο περιοδικό τρέχουσας επικαιρότητας του Μπανγκλαντές. Το περιεχόμενο είναι επικεντρώνεται σε μεγάλο βαθμό στην πολιτική, τις διεθνείς υποθέσεις, την οικονομία, τα ταξίδια, τη λογοτεχνία, την κοινωνία και τις τέχνες. Η δημοσίευση ανήκει στη Cosmos Group του επιχειρηματία Αμανουλάχ Χαν και είναι αδελφή εταιρεία της United News of Bangladesh (UNB), ένα από τα κορυφαία πρακτορεία ειδήσεων της χώρας.

Ο σημερινός αρχισυντάκτης του περιοδικού είναι ο Σαγιάν Σ. Χαν. Στους προηγούμενος αρχισυντάκτες περιλαμβάνονται οι Μπαντρούλ Αχσάν, Αφσάν Τσοουντχουρί και Μ. Χαρουνούρ Ρασίντ.

## Παραπομπές


## Εξωτερικοί σύνδεσμοι
* http://www.dhakacourier.com.bd/

Κατηγορία:Εφημερίδες με τόπο έκδοσης το Μπανγκλαντές
Κατηγορία:Περιοδικά στην αγγλική γλώσσα
Μέγαρο Λόγγου

Το **Μέγαρο Λόγγου**, περισσότερο γνωστό ως **Κόκκινο Σπίτι** λόγω της αποτελούμενης από κόκκινο τούβλο εξωτερικής του πρόσοψης, είναι τριώροφη οικία ευρισκόμενη επί της Πλατείας Αγίας Σοφίας, στο κέντρο της πόλεως της Θεσσαλονίκης. Ανεγέρθηκε το 1926 από τον αρχιτέκτονα Λεονάρντο Τζεννάρι για λογαριασμό της οικογένειας του Γρηγορίου Λόγγου, εύπορου βιομηχάνου από τον κλάδο της υφαντουργίας, ο οποίος καταγόταν από τη Νάουσα. Αργότερα, το παραχώρησε στον αδερφό του, Ιωάννη, ο οποίος και αποτέλεσε την αιτία για την οποία η οικία έγινε γνωστή ως "Μέγαρο Ιωάννη Λόγγου". Το 1983, καταγράφηκε από το Υπουργείο Πολιτισμού ως διατηρητέο.

Η εταιρεία η οποία ανέλαβε την ανέγερσή του χρεοκόπησε λίγους μήνες αργότερα, ενώ το εργοστάσιο του Λόγγου στη Νάουσα καταστράφηκε από πυρκαγιά. Ως αποτέλεσμα, φήμες έκαναν την εμφάνισή τους σχετικά με αυτοκτονίες και φαντάσματα εντός του εγκαταλελειμμένου μεγάρου.
μικρογραφία|To Mέγαρο Ι. Λόγγου με φεγγάρι
Έως το 1992, στο επίπεδο του ισογείου ευρισκόταν καφενείο με την ονομασία "Ερμής", στο οποίο σύχναζαν συνταξιούχοι δάσκαλοι και καθηγητές. Στη συνέχεια, στη θέση του, υπήρχε εστιατόριο με την ονομασία "Κουρδιστό Γουρούνι", ενώ σήμερα υπάρχει άλλο κατάστημα εστίασης. Στις αρχές του 2014, ο Ιβάν Σαββίδης, εύπορος επιχειρηματίας και ιδιοκτήτης της ποδοσφαιρικής ομάδας του ΠΑΟΚ, προχώρησε στην αγορά της οικίας, έναντι ποσού της τάξεως των τεσσάρων εκατομμυρίων ευρώ. Πλέον, εντός του κτιρίου υπάρχει επίσημο κατάστημα προϊόντων του ΠΑΟΚ.

## Παραπομπές


Κατηγορία:Κτίρια και κατασκευές στη Θεσσαλονίκη